เอ็มบีเคเซ็นเตอร์

ศูนย์การค้าเอ็มบีเค เซ็นเตอร์ () เดิมชื่อ ศูนย์การค้ามาบุญครอง เซ็นเตอร์ () เป็นศูนย์การค้าขนาดใหญ่ในเขตปทุมวัน กรุงเทพมหานคร เปิดให้บริการในชื่อ ศูนย์การค้ามาบุญครอง เซ็นเตอร์ เมื่อวันที่ 7 กุมภาพันธ์ พ.ศ. 2528 ก่อนที่จะเปลี่ยนชื่อศูนย์การค้าเป็นเอ็มบีเค เซ็นเตอร์ และ ดำเนินงานโดยบริษัท เอ็มบีเค จำกัด (มหาชน) บนพื้นที่ของจุฬาลงกรณ์มหาวิทยาลัย ภายในเป็นบริเวณมุมตะวันตกเฉียงใต้ของสี่แยกปทุมวัน ในย่านสยาม มีพื้นที่ใช้ทั้งหมด 270,685.57 ตารางเมตร ซึ่งส่วนหนึ่งจัดเป็นพื้นที่เช่าค้าขาย จำนวนกว่า 2,500 ร้านค้า โดยมีสินค้าและบริการเพื่อรองรับนักท่องเที่ยวทั้งชาวไทย และชาวต่างชาติ นับเป็นศูนย์การค้าแห่งแรกของประเทศไทยที่มีศูนย์อาหารฟู้ดคอร์ทhttps://pmcu.co.th/wp-content/uploads/2017/12/100-pee-cu-small-for-web-download.pdf

 ประวัติ 
บริษัท มาบุญครองอบพืชและไซโล จำกัด จดทะเบียนก่อตั้งขึ้นเมื่อวันที่   ดำเนินกิจการให้บริการพัก เก็บ อบ และขนถ่ายผลิตผลทางการเกษตร และตลาดหลักทรัพย์แห่งประเทศไทย อนุมัติให้จดทะเบียนเป็นหลักทรัพย์รับอนุญาต เมื่อปี  

จุดเริ่มต้นของของพื้นที่หมอน 51 เกิดขึ้นจากในช่วงปี พ.ศ. 2516-2518 สำนักงานจัดการทรัพย์สิน จุฬาลงกรณ์มหาวิทยาลัย มีแนวคิดในการสร้างคอมเพล็กซ์ เพราะมองว่าอาคารพาณิชย์รองรับคนได้ไม่มากนัก ในปี  บริษัทฯ จึงดำเนินการเช่าที่ดินบริเวณสี่แยกปทุมวันกับสำนักงานจัดการทรัพย์สินฯ แล้วก่อสร้างโครงการ ในตอนแรกนั้นใช้ชื่อว่า จุฬาคอมเพล็กซ์https://pmcu.co.th/wp-content/uploads/2017/12/100-pee-cu-small-for-web-download.pdf 100 ปีจุฬา ก่อนจะเปลี่ยนเป็น ศูนย์การค้ามาบุญครอง เซ็นเตอร์ จนกระทั่งแล้วเสร็จและเปิดให้บริการเมื่อวันที่  โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เมื่อครั้งทรงดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร เสด็จพระราชดําเนินแทนพระองค์ไปทรงเปิดศูนย์การค้า 

ทั้งนี้ ศูนย์การค้ามาบุญครอง เซ็นเตอร์ นับเป็นศูนย์การค้าขนาดใหญ่ที่สุดในประเทศไทยในเวลานั้น ซึ่งมีลักษณะเด่นที่ผนังอาคารทั้งหลัง บุด้วยหินอ่อนทั้งภายนอกและภายใน ทว่าบริษัทฯ ขอยุติการเป็นหลักทรัพย์รับอนุญาต เมื่อปี  

ต่อมาปี  มีการเปลี่ยนแปลงคณะผู้บริหาร พร้อมทั้งชื่อใหม่เป็นบริษัท เอ็มบีเค พรอพเพอร์ตีส์ แอนด์ ดีเวลอปเมนต์ จำกัด ซึ่งเข้าจดทะเบียนแปรสภาพเป็นบริษัทมหาชนจำกัด เมื่อวันที่  เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่  โดยใช้ชื่อย่อหลักทรัพย์ว่า MBK-PD และเริ่มซื้อขายหุ้นสามัญของบริษัทฯ ในตลาดหลักทรัพย์ฯ ตั้งแต่วันที่ ประวัติเอ็มบีเค เซ็นเตอร์

ต่อมาในวันที่  เปลี่ยนชื่อศูนย์การค้าจากมาบุญครอง เซ็นเตอร์ เป็น เอ็มบีเค เซ็นเตอร์ พร้อมทั้งดำเนินการปรับปรุงอาคาร โดยเปลี่ยนวัสดุผนังภายนอก และปรับปรุงทางหนีไฟ จากนั้น ดำเนินการเปลี่ยนชื่อบริษัทฯ อีกสองครั้งเป็นบริษัท เอ็ม บี เค ดีเวลอปเมนต์ จำกัด (มหาชน) เมื่อวันที่  และเป็น บริษัท เอ็มบีเค จำกัด (มหาชน) รวมทั้งเปลี่ยนชื่อย่อหลักทรัพย์เป็น MBK เมื่อวันที่ 

ต่อมาในวันที่  บมจ.เอ็มบีเค ได้รวมตัวกับสยามพิวรรธน์ในนามวันสยาม และกลุ่มธุรกิจสยามสแควร์ ภายใต้การกำกับดูแลโดยสำนักงานจัดการทรัพย์สิน จุฬาลงกรณ์มหาวิทยาลัย ก่อตั้งสมาคมการค้าพลังสยามขึ้น เพื่อพัฒนาศูนย์การค้าในย่านสยามให้เป็นย่านค้าปลีกระดับโลก จากนั้น บมจ.เอ็มบีเค ก็ได้รับเงินจำนวน 1,000 ล้านบาท ในการใช้ปรับปรุงเอ็มบีเคเซ็นเตอร์ให้ทันสมัยขึ้น โดยปรับปรุงแล้วเสร็จในปลายปี พ.ศ. 2559

 การจัดสรรพื้นที่ 
เอ็มบีเค เซ็นเตอร์ เป็นศูนย์การค้าครบวงจรภายใต้ Concept “One Stop Shopping” ตั้งอยู่บนพื้นที่กว่า 23 ไร่ โดยมีพื้นที่สำคัญดังนี้
 Cool Shop ร้านค้าในเครือ ไอ.ซี.ซี,โอ.ซี.ซี และร้านซูรุฮะ
 ห้างสรรพสินค้า At First
 ดอง ดอง ดองกิ สร้างบนพื้นที่เดิมของห้างสรรพสินค้าโตคิว โดยเป็นสาขาแรกในกรุงเทพมหานครที่เปิดทำการตลอด 24 ชั่วโมง
 ร้านค้าในกลุ่มเซ็นทรัล
 ท็อปส์
 ซูเปอร์สปอร์ต แฟคทอรี เอาท์เล็ต
 มัทสึโมโตะ คิโยชิ
 เซเว่น อีเลฟเว่น 
 คัดสรร เบเกอรี่ แอนด์ คอฟฟี่ โดยเซเว่น
 สำนักงานสัญชาติและนิติกรณ์ และสำนักงานหนังสือเดินทางชั่วคราว ปทุมวัน กรมการกงสุล
 จุดบริการด่วนมหานคร สำนักงานเขตปทุมวัน (ย้ายมาจากสถานีสยาม8 จุดบริการด่วนมหานคร Bangkok Express Sevice ทำบัตรประชาชน)
 ศูนย์อาหารทูฟาสฟู้ด (Too Fast Food)
 ศูนย์อาหารฟู้ด เลเจนส์ บาย เอ็มบีเค
 ทีทีเอ สเปซ บาย ดราฟท์บอร์ด
 เอสเอฟ ทาวน์
 โรงภาพยนตร์เอสเอฟ ซีเนม่า จำนวน 8 โรงภาพยนตร์ สาขาแรกของเอสเอฟ ซีเนม่า โดยสร้างบนพื้นที่เดิมของเอ็มบีเค ฮอลล์ ในจำนวนนี้มีโรงภาพยนตร์ Zigma CineStadium by C2 และซีเนคาเฟ่ (CineCafe) รูปแบบละ 1 โรง
 อะนิเมท 
 มาเนะคิเนโกะ คาราโอเกะ
 เกมเซ็นเตอร์
 Let's Play MBK
 EX10 MUSICPOD
 โรงแรมปทุมวันปริ๊นเซส
 ดิ โอลิมปิก คลับ 
 อาคารสำนักงานเอ็มบีเค

โดยมีสะพานลอยปรับอากาศเชื่อมศูนย์การค้ากับสยามสแควร์ผ่านอลาอาร์ตและสยามสเคปและไปเชื่อมกับรถไฟฟ้าบีทีเอส สถานีสนามกีฬาแห่งชาติ และสะพานลอยเชื่อมไปยังคณะสหเวชศาสตร์ และสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย

 พื้นที่จัดสรรในอดีต 
 (ห้างสรรพสินค้าโตคิว เอ็มบีเคเซ็นเตอร์ เป็นสาขาที่ 2 ที่ย้ายมาจากสาขาอาคารศรีวราทาวเวอร์ รัชดาภิเษก ปัจจุบันคืออาคารซีดับเบิลยูและเปิดกิจการในประเทศไทย โดยประกาศยุติการดำเนินธุรกิจในประเทศไทยและปิดให้บริการเมื่อวันที่ 31 มกราคม พ.ศ. 2564 และต่อมาถูกปรับปรุงเป็น ดอง ดอง ดองกิ สาขาที่ 4 ในประเทศไทยเปิดให้บริการเมื่อวันที่ 21 ธันวาคม พ.ศ. 2564)
เอ็มบีเค ฮอลล์ (ฮอลล์จัดคอนเสิร์ตบนพื้นที่ชั้น 7 บริเวณโดมสีทองกลางอาคาร ปิดให้บริการเมื่อปี พ.ศ. 2542 และต่อมาถูกปรับปรุงเป็นโรงภาพยนตร์เอสเอฟ ซีเนม่า เปิดให้บริการในปี พ.ศ. 2542)
สวนสนุกแดนเนรมิต (ลานสวนสนุกบนดาดฟ้าชั้น 8 ของศูนย์การค้าโดยซื้อเครื่องเล่นต่อจากสวนสนุกแฮปปี้แลนด์ ปิดให้บริการเมื่อวันที่ 5 กุมภาพันธ์ พ.ศ. 2539 เพราะเหตุไฟไหม้ของศูนย์การค้า และต่อมาถูกปรับปรุงเป็นอาคารสํานักงานเอ็มบีเค)
 ดิจิตอลไลฟ์ สตูดิโอ โดยบีเอ็นเคโฟร์ตีเอต (ย้ายมาจากเอ็มควอเทียร์ และปิดให้บริการเมื่อวันที่ 14 พฤศจิกายน พ.ศ. 2566'เอ็มบีเค เสริมทัพแม่เหล็กฉีกออนไลน์หวังดึงลูกค้า' ต่อมาถูกปรับปรุงเป็นอนิไทม์ เอ็มบีเค เปิดให้บริการเมื่อวันที่ 22 มิถุนายน พ.ศ. 2567)
 บีเอ็นเคโฟร์ตีเอต คาเฟ่ (ย้ายมาจากเดอะมอลล์ บางกะปิ และสร้างบนพื้นที่เดิมของไทย-เดนมาร์ก มิลค์แลนด์)'พาส่องความเปลี่ยนแปลง BNK48 Cafe จากเดอะมอลล์บางกะปิสู่ข้างตู้ปลา MBK'
 ลานโบว์ลิ่ง เอสเอฟ สไตรก์โบว์ล

 อ้างอิง 

 แหล่งข้อมูลอื่น 

 ห้างสรรพสินค้าเอ็มบีเค เซ็นเตอร์ 

หมวดหมู่:ศูนย์การค้าที่ก่อตั้งในปี พ.ศ. 2528
หมวดหมู่:ก่อตั้งในกรุงเทพมหานครในปี พ.ศ. 2528
หมวดหมู่:ห้างสรรพสินค้าในกรุงเทพมหานคร
หมวดหมู่:ศูนย์การค้าในเขตปทุมวัน
หมวดหมู่:สิ่งก่อสร้างโดยกฤษฎา อรุณวงษ์ ณ อยุธยา
หมวดหมู่:สำนักงานจัดการทรัพย์สิน จุฬาลงกรณ์มหาวิทยาลัย
หมวดหมู่:กลุ่มเอ็มบีเค